**172/2020. (VI.25.) Kgy. sz. határozat**

1. Szombathely Megyei Jogú Város Közgyűlése köszönetét fejezi ki a Kutyamenhely Alapítvány kuratóriuma elnökének és tagjainak az Alapítvány működésében végzett munkájáért.
2. A Közgyűlés a Kutyamenhely Alapítvány alapító okiratának módosítását jóváhagyja akként, hogy a kuratórium elnökének és tagjainak megbízatása az önkormányzati választásokat követő új közgyűlés alakuló ülésétől számított 60. napig tart.
3. A Közgyűlés a **Kutyamenhely Alapítvány Kuratóriuma elnökének és tagjainak** az alábbi személyeket választja meg, 2020. szeptember 17. napjától az önkormányzati választásokat követő új közgyűlés alakuló ülésétől számított 60. napig tartó időre:

Elnök: Rónafalvi Róbert

Tagjai: Dr. Varjú Gábor

 Asbóth Péter

 Dr. Ipkovich Eszter

 Mészáros Zoltánné

A megválasztás a jogszabályban előírt elfogadó nyilatkozat megtételével válik hatályossá.

1. A Közgyűlés felkéri a polgármestert, hogy a módosításokkal egységes szerkezetbe foglalt alapító okiratot aláírja, és a Szombathelyi Törvényszéken az Alapítvány adataiban történt változások nyilvántartásba vétele iránt a szükséges intézkedéseket tegye meg.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

 (A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2020. augusztus 31.